open-index/open-wikipedia-markdown huggingface dataset:
மிமிக்ரி இராஜகோபால்

**இராஜகோபால்** (1951-1 சூலை 2020) **மிமிக்ரி இராஜகோபால்** (*Mimicry Rajagopal*) என்ற புனைப்பெயர் கொண்டவர் ஓர் இந்தியத் திரைப்பட நகைச்சுவை நடிகர் ஆவார். இவர் கன்னடம், தமிழ் திரைத்துறையில் தனது மிமிக்ரி திறன்கள், நகைச்சுவை வேடங்களுக்காக அறியப்படுகிறார். முதன்மையாக கன்னட திரைப்படங்களில் நடித்து வரும் இராஜகோபால் 1983ஆம் ஆண்டு அறிமுகமானார். *ரியல் போலீசு, கூசி கேங், சடக்கரு*, *சூப்பர் போலீசு* உள்ளிட்ட அறுநூறுக்கும் மேற்பட்ட படங்களில் நடித்துள்ளார்.

## வாழ்க்கை வரலாறு
திரைப்படங்களில் நடிப்பதுடன், இராஜகோபால் தனது வாழ்க்கை முழுவதும் பல *டிடி நேஷனல்* தொலைக்காட்சி தொடர்களிலும் நடித்துள்ளார். இந்திய நடிகை கல்பனா போன்று நகலெடுத்ததற்காகவும் இவர் அறியப்பட்டார். பெங்களூர் கெங்கேரி உள்ள அவரது இல்லத்தில் சிறுநீரகம் மற்றும் நுரையீரல் நோய் பாதிப்பினால் இவர் 1 சூலை 2020-ல் இறந்தார். இவருக்கு மூன்று மகள்கள் இருந்தனர். *சின்னாரி முத்தா*, ''வாலி'', கேர் ஆப் புட்பாத் ஆகியவை இவர் நடித்த முக்கிய திரைப்படங்களாகும்.

## மேற்கோள்கள்

## வெளி இணைப்புகள்

பகுப்பு:தமிழ் நகைச்சுவை நடிகர்கள்
சித்குல்

**சித்குல்** (*Chitkul*), இந்தியாவின் இமாச்சலப் பிரதேசம் மாநிலம், கின்னெளர் மாவட்டத்தில், இந்திய-திபெத் எல்லைப்பகுதியில் அமைந்த அழகிய  கிராமம் ஆகும். இது சிம்லாவிற்கு வடகிழக்கே 245 கிலோமீட்டர் தொலைவில் உள்ளது. இக்கிராமத்தின் காற்றின் தரம் மிகவும் தரமாக உள்ளது.இக்கிராமம் ஒரு மலைவாழிடமாகவும்,  சுற்றுலாத் தளமாகவும் உள்ளது.

## புவியியல்
பஸ்பா பள்ளத்தாக்கில் உள்ள சித்குல் கிராமம் இமயமலையில், கடல் மட்டத்திலிருந்து 3,450 மீட்டர் உயரத்தில் உள்ளது. இக்கிராமத்தில் *[[பஸ்பா ஆறு]]* பாய்கிறது.  இது பழைய  இந்திய-திபெத் வர்த்தகத் தடத்தில் கடைசி கிராமம் ஆகும்

## படக்காட்சி

File:Baspa_River_flowing_next_to_Chitkul.jpg| பஸ்பா ஆறு 
File:Wooden_hut_in_Chitkul.jpg| மரக்குடில்
File:Chitkul Spitivalley.jpg| அந்திவேளையில் சித்குல்
File:Chitkul.JPG|பஸ்பா ஆறு
File:Inhabitant of Chitkul.JPG| பாரம்பரிய உடையில் சித்குல் பெண் 
File:Kinnaur 219.jpg|சித்குல் ஆடு 
File:Chitkul Village.JPG| பனி பொழிதல் 
File:Baspa at chitkul.JPG|பஸ்பா ஆறு, சித்குல்
File:Chitkul border of India.jpg|இந்திய-திபெத் எல்லையில் சித்குல் 
File:Hindustan ka Aakhri Dhaba-Chitkul, Sangla Valley, Kinnaur District, Himachal Pradesh.JPG| உணவகம்

## மேற்கோள்கள்


## வெளி இணைப்புகள்
* 12 facts you probably didn’t know about Chitkul
* Chitkul Travel Blog
பகுப்பு:இமாச்சலப் பிரதேச மாநிலத்திலுள்ள ஊர்களும் நகரங்களும்
பகுப்பு:கின்னௌர் மாவட்டம்
பகுப்பு:மலை வாழிடங்கள்
ஒலிகோடான் தோலக்கி

**ஒலிகோடான் தோலக்கி** (*Oligodon tolaki*) என்பது  கொலுப்ரினே என்ற துணைக் குடும்பத்தில் உள்ள ஒரு வகை பாம்பு சிற்றினம் ஆகும். இது இந்தோனேசியாவில் காணப்படுகிறது.

## மேற்கோள்கள்

## வெளி இணைப்புகள்
* 

பகுப்பு:ஓலைப் பாம்புகள்
பகுப்பு:ஒலிகோடான்
பகுப்பு:இந்தோனேசிய உயிரினங்கள்
பினாங்கு முன்னணி கட்சி

**பினாங்கு முன்னணி கட்சி** அல்லது **இளைஞர் முன்னணி கட்சி** (ஆங்கிலம்: *Penang Front Party* அல்லது *Youth Front Party* (**PFP**); மலாய்: *Parti Barisan Pulau Pinang*; சீனம்: 青年黨) என்பது மலேசியாவில் பினாங்கு மாநிலத்தைத் தளமாகக் கொண்ட ஓர் எதிர்க்கட்சியாகும். இந்தக் கட்சி முதலில் 2016-ஆம் ஆண்டு அம்னோ (**UMNO**) சட்டமன்ற உறுப்பினரான சாகிதி சைனுல் ஆபிதீன் *(Zahidi Zainul Abidin)* என்பவரை ஆலோசகராகக் கொண்டு நிறுவப்பட்டது; மேலும் சில மாதங்களுக்குப் பிறகு பேட்ரிக் ஓய் என்பவரால் மீண்டும் புதுப்பிக்கப்பட்டது.

2018 மலேசிய பொதுத் தேர்தலின் போது அப்போதைய எதிர்க்கட்சியாக பினாங்கு மாநிலத்தில் பல இடங்களில் போட்டியிட்டது. அதே வேளையில் கோலாலம்பூருக்கும் ஒரு வேட்பாளரை அனுப்பியது. இருப்பினும், அந்தக் கட்சி அதன் முதல் தேர்தல் முயற்சியிலேயே தோல்வியடைந்தது; வேட்பாளர்கள் அனைவரும் வைப்புத்தொகையை இழந்தனர். 

சூன் 2022-இல், 15-ஆவது மலேசியப் பொதுத் தேர்தலில் பினாங்கு மற்றும் கெடாவில் 10 மாநில தொகுதிகள்; மற்றும் நாடாளுமன்றத் தொகுதிகளில் போட்டியிட பினாங்கு முன்னணி கட்சி திட்டமிட்டுள்ளதாகக் கட்சித் தலைவர் அறிவித்தார். இருப்பினும், மலேசிய தேர்தல் ஆணையத்தின் பதிவுகளின்படி, 2022 மலேசியப் பொதுத் தேர்தலில் பினாங்கு முன்னணி கட்சி போட்டியிடவில்லை.

## மலேசியப் பொதுத் தேர்தல் 2022

புக்கிட் பெண்டேரா மக்களவைத் தொகுதியில், மலேசியப் பொதுத் தேர்தலில் கட்சியைப் பிரதிநிதித்துவப்படுத்துவதற்குப் பதிலாக, சுயேச்சையாக ரசாலி முகமது சைன் போட்டியிட்டார். அவர் பாக்காத்தான் அரப்பான் (**PH**) கூட்டணி சார்ந்த ஜனநாயக செயல் கட்சியின் (**DAP**) சியர்லீனா அப்துல் ரசீத் *([[:en:Syerleena Abdul Rashid|Syerleena Abdul Rashid]])* என்பவரிடம் 49,054 சிறுபான்மை வாக்குகளில் தோல்வி அடைந்தார். ரசாலி முகமது சைன் 299 வாக்குகளை மட்டுமே பெற்றார். இது மொத்த வாக்குகளில் 0.48% ஆகும்.

அக்டோபர் 2022-இல், மனித கடத்தல் எதிர்ப்பு தொடர்பான விசாரணைக்கு உதவுவதற்காக ஒரு முன்னாள் அரசியல்வாதியை மலேசியக் காவல்துறை கைது செய்ததாக ஓர் உள்ளூர் செய்தி நிறுவனம் செய்தி வெளியிட்டது. திசம்பர் 17, 2022 அன்று, கட்சியின் தலைவர் பேட்ரிக் ஓய் கார் கியாப் மீது ஆட்கடத்தல் தடுப்புச் சட்டத்தின் கீழ் குற்றம் சாட்டப்பட்டுள்ளதாகவும்; குற்றம் நிரூபிக்கப்பட்டால் அதிகபட்சமாக 20 ஆண்டுகள் சிறைத்தண்டனை மற்றும் தண்டத்தொகை விதிக்கப்படலாம் என்று ஓர் உள்ளூர் செய்தி நிறுவனம் மேலும் ஒரு செய்தியை வெளியிட்டது.

## பதவி துறப்பு

திசம்பர் 22, 2022 அன்று, பேட்ரிக் ஓய் கார் கியாப் தன் கட்சித் தலைவர் பதவியைத் துறப்பு செய்து, 32 வயதான தொழிலதிபர் ரசாலி முகமது சைனிடம் தலைவர் பதவியை ஒப்படைத்தார். பின்னர் ஓய் கட்சியின் ஆலோசகரானார்.

அதே காலக்கட்டத்தில், பிரதமர் அன்வர் இப்ராகீம் அவர்களுக்கு ஆதரவாகப் பேரணி நடத்த புக்கிட் ஜாலில் தேசிய அரங்கத்தில் 10,000 இளைஞர்களை ஒன்று திரட்டப் போவதாகவும் பேட்ரிக் ஓய் கார் கியாப் அறிவித்தார். ஆனாலும் அவரின் கட்சி எந்த ஓர் அரசியல் கூட்டணியிலும் இணையாது என்பதையும் வலியுறுத்தினார்.

## மேலும் காண்க
*மலேசியாவின் அரசியல்
*மலேசிய அரசியல் கட்சிகள்

## மேற்கோள்கள்

## வெளி இணைப்புகள்
* 
* Penang Front Party Singapore elections

பகுப்பு:மலேசிய அரசியல் கட்சிகள்
ஒலிகோடான் அல்போசினக்டசு

**ஒலிகோடான் அல்போசினக்டசு** (*Oligodon albocinctus*) என்பது  கொலுப்ரினே என்ற துணைக் குடும்பத்தில் உள்ள ஒரு வகை பாம்பு சிற்றினம் ஆகும். ஆசியப் பகுதிகளில் காணபப்டும் இந்த பாம்பினை முதன்முதலில் 1839ஆம் ஆண்டு தியோடர் காண்டோர் விவரித்தார்.

## பரவல்
ஒ. அல்போசினக்டசு நேபாளம், பூட்டான், வங்காளதேசம், வட இந்தியா, மியான்மர், வியட்நாம், சீனா, திபெத்து உள்ளிட்ட நாடுகளில் காணப்படுகிறது.

## மேற்கோள்கள்

## மேலும் படிக்க
* Boulenger, George A. 1890. *The Fauna of British India, Including Ceylon and Burma. Reptilia and Batrachia.* (Taylor & Francis, Printers). London. xviii + 541 pp.
* Cantor, T.E. 1839. *Spicilegium serpentium indicorum* [parts 1 and 2]. Proc. Zool. Soc. London 7: 31–34, 49–55.

பகுப்பு:ஓலைப் பாம்புகள்
பகுப்பு:ஒலிகோடான்
கங்கேசர்

**கங்கேசர்** (*Gaṅgeśa*) (வாழ்ந்தது:14ஆம் நூற்றாண்டின் முதல் பாதியில்) மிதிலைப் பிராந்தியத்தைச் சேர்ந்த இந்தியத் தத்துவஞானியும், ஏரணவாதியும்,  கணிதவியலாளரும் ஆவார். இவர் நவ்யம்-நியாயம் என்ற புதிய ஏரணப் பள்ளியை நிறுவினார். இவர் தத்துவசிந்தாமணி - பிரமானசிந்தாமணி ( நியாயத் தத்துவங்கள் ) எனவும் அழைக்கப்படும் நூல் பிற்கால முன்னேற்றங்களுக்கான அடிப்படை ஆய்வுக் கட்டுரையாகும். இந்தப் பள்ளியின் ஏரணவாதிகள் முதன்மையாக பைனரி அல்லாத தருக்க வகைகளுடன் தொடர்புடைய அவர்களின் சொற்கள் மற்றும் கருத்துக்களை வரையறுப்பதில் ஆர்வம் காட்டினர்.

## வாழ்க்கை
கங்கேசர் நவீன பீகாரில் இருந்த மிதிலைப் பிராந்தியத்தைச் சேர்ந்தவர். இவர் சதானா என்ற கிராமத்தில் பிறந்து வளர்ந்ததாகத் தெரிகிறது. இருப்பினும் இந்த ஊர் இதுவரை அடையாளம் காணப்படவில்லை. பின்னர் இவர் சக தத்துவஞானியான உதயணர் வாழ்ந்துவந்த கரியன் என்ற கிராமத்தில் வசித்தார். இது தர்பங்காவின் தென்கிழக்கே பன்னிரண்டு மைல் தொலைவில் உள்ளது.

## போதனைகள்
கங்கேசரின் படைப்புகள் முக்கியமாக அறிவாய்வியல் துறையில் கவனம் செலுத்துகின்றன. இருப்பினும் இவர் தனது பகுப்பாய்வுகளில் உள்ளிய அமைப்புகளை நம்பியிருந்தார். தனது முன்னோடியான உதயணரிடமிருந்து இந்த எண்ணங்களைப் பெற்றதாக அறியப்படுகிறது. அதை கங்கேசர் தனது நவ்ய-நியாய அமைப்பில் இணைத்துக்கொள்கிறார். காரண-காரிய உறவுகள் பற்றிய தனது ஆய்வில், கங்கேசர் காரண-காரியத்தைப் புரிந்துகொள்வதில் பங்கு வகிக்கும் பல வகையான சாத்தியமான குறிப்புகளை அடையாளம் காண்கிறார். இந்த வகைகள் காரணங்கள் மற்றும் விளைவுகளுக்கு இடையிலான உறவுகளை அடிப்படையாகக் கொண்டவை.

நவ்ய-நியாயாவின் உரை (பிரத்யக்சகாண்டம் (கருத்து பற்றிய புத்தகம்) அனுமானகாண்டம் (அனுமானம் குறித்த புத்தகம்) உபமானகாண்டம் மற்றும் சப்தகாண்டம் (வாய்மொழி சாட்சியம் குறித்த புத்தகம்) என நான்கு காண்டங்களாகப் பிரிக்கப்பட்டுள்ளது. முதல் புத்தகம் சிவனை வணங்குவதிலிருந்து தொடங்குகிறது.

தத்துவசிந்தாமணி என்பது அறிவியலியல், தர்க்கம் மற்றும் இலக்கணத் தத்துவம் ஆகியவற்றின் முறையான கணக்காகும். கடவுளின் சான்றுகள் போன்ற பிற பாடங்கள் தற்செயலாகக் கையாளப்படுகின்றன.

கங்கேசர் தனது சொந்த போதனைகளை புதிய நியாயம் என்று குறிப்பிடுகிறார். புதிய நியாயம் என்ற சொல் கங்கேசரின் தரப்பில் கோட்பாட்டில் பெரிய அசல் தன்மையைக் குறிக்கவில்லை, மாறாக முறையிலேயே அசல் தன்மையைக் குறிக்கிறது. வைசேஷிகப் பள்ளியின் பல கொள்கைகளை இவர் ஏற்றுக்கொள்வதாலும், பழைய நியாயத்தின் 16 பாடங்களின் (பதார்த்தம்) கீழ் அல்லாமல் நான்கு தலைப்புகளின் கீழ் நியாய போதனைகளை அமைப்பதாலும் இவரது படைப்பு பழமையான நியாயத்திலிருந்து வேறுபடுகிறது.

## இதனையும் காண்க

* இந்திய கணிதவியலாளர்கள்
* நியாயம்

## மேற்கோள்கள்

பகுப்பு:பீகார் அறிவியலாளர்கள்
பகுப்பு:அறிவாய்வியலாளர்கள்
நாகனஅள்ளி

**நாகனஅள்ளி** *(Naganahalli)* என்பது இந்தியாவின் தென் மாநிலமான கருநாடக மாநிலத்தின் மைசூர் மாவட்டத்திலுள்ள ஒரு சிறிய கிராமம் ஆகும்.
## இடம்
இந்த கிராமமானது மைசூர் நகருக்கு அருகிலுள்ள வட்டசாலைக்கு வெளியே மெட்டகல்லி நகரியத்துக்கு அருகே அமைந்துள்ளது . இந்தக் கிராமம் மைசூர்- பெங்களூர் நெடுஞ்சாலையில் உள்ளது.
## அஞ்சல் அலுவலகம்
கிராமத்தில் ஒரு அஞ்சல் அலுவலகம் உள்ளது, அதன் அஞ்சல் குறியீட்டு எண்: 570003 ஆகும்.
## போக்குவரத்து
மைசூர் - பெங்களூர் வழித்தடத்தின் கீழ் வரும் நாகன அள்ளியில் ஒரு ரயில் நிலையம் உள்ளது. சில மெதுவாக செல்லக்கூடிய ரயில்கள் மட்டுமே இங்கு நிற்கின்றன.
## நீர்ப்பிடிப்பு திட்டம்
நாகனஅள்ளி நீர்ப்பிடிப்புத் திட்டம் என்பது இப்பகுதியில் 370 எக்டேர் நிலத்திற்கு நீர்ப்பாசன வசதியை ஏற்படுத்துவதற்காக மாநில அரசாங்கத்தினால் உருவாக்கப்பட்ட ஒரு திட்டமாகும். மண் அரிப்பைத் தடுப்பது மற்றும் தடுப்பணைகள் கட்டுவது, மதகுகள் அமைப்பது, பண்ணை குளங்கள் உருவாக்குவது மற்றும் வரப்புகள் அமைப்பது ஆகியவை இந்தத் திட்டத்தின் சில முயற்சிகளாகும்.
## மேற்கோள்கள்

பகுப்பு:மாண்டியா மாவட்டத்திலுள்ள ஊர்களும் நகரங்களும்
கரோத்

**கரோத்** (*Kharod*), இந்தியாவின் சத்தீஸ்கர் மாநிலம், ஜாஞ்சுகீர்-சாம்பா மாவட்டத்தில் உள்ள ஒரு பேரூராட்சி ஆகும்.  இவ்வூர் சத்தீஸ்கர் மாநிலத்தின் காசி என அழைக்கப்படுகிறது. இவ்வூரில் தெற்கு கோசலத்தின் பாண்டுவம்சிகள் கிபி எட்டாம் நூற்றாண்டில் கட்டிய இந்தல் தேவுல் கோவில் புகழ் பெற்றது. இக்கோயில் சிவபெருமானின் அஷ்டமூர்த்தி சிற்பத்திற்கு பெயர் பெற்றது. இவ்வூர் கடல் மட்டத்திலிருந்து 240 மீட்டர் (787 அடி) உயரத்தில் உள்ளது. சத்தீஸ்கர் மாநிலத் தலைநகரான ராய்ப்பூருக்கு வடகிழக்கே 131 கிலோமீட்டர் தொலைவில் கரோத் நகரம் உள்ளது.

## மக்கள் தொகை பரம்பல்
2011ஆம்  ஆண்டின் இந்திய மக்கள் தொகை கணக்கெடுப்பின்படி 15 வார்டுகளும், 2,090  குடியிருப்புகளும்  கொண்ட கரோத் பேரூரட்சியின்  மக்கள் தொகை  10,193 ஆகும். அதில் 5,114 ஆண்கள் மற்றும் 5,079 பெண்கள் உள்ளனர்.  மக்கள் தொகையில் 6 வயதிற்குட்பட்ட குழந்தைகள்13%   வீதம் உள்ளனர்.  பாலின விகிதம் 1000 ஆண்களுக்கு  993 பெண்கள் வீதம் உள்ளனர். சராசரி எழுத்தறிவு 79.3% ஆக  உள்ளது. பட்டியல் சமூகத்தவர்கள் மற்றும் பட்டியல் பழங்குடிகள் முறையே 1,838  மற்றும் 398 ஆக உள்ளனர். இந்து சமயத்தினர் 98.82%, இசுலாமியர் 1.04%   மற்றும் பிற சமயத்தினர்  0.14% வீதம்  உள்ளனர்.
## இதனையும் காண்க
* இந்தல் தேவுல் கோவில்,
## மேற்கோள்கள்

பகுப்பு:ஜாஞ்சுகீர்-சாம்பா மாவட்டம்
பகுப்பு:சத்தீஸ்கர் மாநிலத்திலுள்ள ஊர்களும் நகரங்களும்
இந்தல் தேவுல் கோவில்

**இந்தல் தேவுல் கோவில்** (*Indal Deul Temple*), இந்தியாவின் சத்தீஸ்கர் மாநிலம், ஜாஞ்சுகீர்-சாம்பா மாவட்டத்தில் உள்ள கரோத் பேரூராட்சியில் உள்ளது. சிவ பெருமானுக்கு அர்ப்பணிக்கப்பட்ட இக்கோவிலை, தெற்கு கோசலத்தின் பாண்டுவம்சிகள் மன்னர் இந்திரபாலானல் கிபி 7ஆம் நூற்றாண்டில் கட்டப்பட்டது.செங்கல் மற்றும் சுண்ணாம்பு சாந்தால் கட்டப்பட்ட இக்கோவில், சிவபெருமானின் அஷ்டமூர்த்தி சிற்பத்திற்கு பெயர் பெற்றது. இக்கோயில் சத்தீஸ்கர் மாநிலத் தலைநகரான ராய்ப்பூருக்கு வடகிழக்கே 131 கிலோமீட்டர் தொலைவில் உள்ளது.

இக்கோவிலின் வாயிலில் நுணுக்கமாக வடிவமைக்கப்பட்ட கங்கை மற்றும் யமுனை ஆகிய நதிக் கடவுள்களின் சிற்பங்கள் நேர்த்தியாகச் செதுக்கப்பட்டுள்ளது. இந்த இரண்டு தெய்வங்களும் நுழைவாயிலின் இருபுறமும் நிலைநிறுத்தப்பட்டு, தூய்மை மற்றும் மங்கலத்தைக் குறிப்பிடுகிறது.
## மேற்கோள்கள்

பகுப்பு:சத்தீசுகரில் உள்ள இந்துக் கோயில்கள்
பகுப்பு:ஜாஞ்சுகீர்-சாம்பா மாவட்டம்
ஒலிகோடான் கேடெனாட்டா

**ஒலிகோடான் கேடெனாட்டா** (*Oligodon catenata*) எனும் அசாம் ஓலைப்பாம்பு, கொலுப்ரினே என்ற துணைக் குடும்பத்தில் உள்ள ஒரு வகை பாம்பு சிற்றினம் ஆகும். இது சீனா, இந்தியா, வியட்நாம் உள்ளிட்ட நாடுகளில்  காணப்படுகிறது.

## மேற்கோள்கள்

* Boulenger, George A. 1890 The Fauna of British India, Including Ceylon and Burma. Reptilia and Batrachia. Taylor & Francis, London, xviii, 541 pp.

## வெளி இணைப்புகள்
* http://itgmv1.fzk.de/www/itg/uetz/herp/photos/Oligodon_catenata1.jpg 
* http://itgmv1.fzk.de/www/itg/uetz/herp/photos/Oligodon_catenata2.jpg  
* http://itgmv1.fzk.de/www/itg/uetz/herp/photos/Oligodon_catenata3.jpg

பகுப்பு:ஓலைப் பாம்புகள்
பகுப்பு:ஒலிகோடான்
பகுப்பு:சீன உயிரினங்கள்
பகுப்பு:இந்திய ஊர்வன
அனவட்டி

**அனவட்டி** (Anavatti)  என்பது இந்தியாவின் தென் மாநிலமான கர்நாடக மாநிலத்தில் உள்ள சிவமொக்கா மாவட்டத்தில் உள்ள ஒரு நகரம் ஆகும். இக்கிராமமானது முன்பு கடம்ப வம்சத்தின் போது அனே அட்டி (யானைகள் சரணாலயம்)  என்று அழைக்கப்பட்டது. 
அனவட்டி, காலத்தின் வடக்குப் புறநகரில் அமைந்துள்ள கைடபேசுவரர் கோவில் மற்றும் ஒரு பழங்கால கோடிலிங்கேசுவரர் ஆகிய கோவில்கள் நன்கு அறியப்பட்ட கோவில்களாகும். இது  மூன்று மாவட்டங்களின் (உத்தர கன்னடம், சிவமொக்கா மற்றும் அவேரி ) எல்லையில் உள்ளது. அனவட்டியில் பேசப்படும் முக்கிய மொழி கன்னடம் ஆகும். அந்தக் கிராமத்தில் பல மத வேறுபாடுகள் உள்ளன.
## மக்கள் தொகை
2001 ஆம் ஆண்டு இந்திய மக்கள் தொகை கணக்கெடுப்பின்படி, இதன் மக்கள் தொகை 8168 ஆகவும், 4059 ஆண்களும் 4109 பெண்களும் இருந்னர்.

2023 ஆம் ஆண்டு மதிப்பீட்டின்படி, அனவட்டியில் மக்கள் தொகை 15000 ஆகும். அதில் 8000 ஆண்கள் மற்றும் 7000 பெண்கள் உள்ளனர்.
## மேலும் காண்க
* சிர்சி
* சிமோகா
* கர்நாடக மாவட்டங்கள்
## மேற்கோள்கள்

## வெளி இணைப்புகள்
* Website of the Shimoga District
புதனூர்

**புதனூர்** *(Budanur)* என்பது இந்தியாவின் தென் மாநிலமான கர்நாடகாவின் மாண்டியா மாவட்டத்தின் மற்றும் மாண்டியா வட்டத்தில் அமைந்துள்ள ஒரு கிராமமாகும்.

இக் கிராமத்திலுள்ள அனந்த பத்மநாபா கோவில் மற்றும் காசி விசுவநாதர் கோவில்  ஆகிய இந்த இரண்டு கோவில்களும் 13 ஆம் நூற்றாண்டு ஒய்சலா மன்னர்களின் காலத்திற்கு உட்பட்ட கோவில்களாகும், அக் கோவில்கள் தற்போதும் கிராமத்து மக்களால்  பராமரிக்கப்பட்டு வருகின்றன.

## மக்கள் தொகை
2001 இந்திய மக்கள் தொகை கணக்கெடுப்பின்படி, கிராமத்தின்  மக்கள் தொகை 6936 இருந்தது. அதில் 3460 ஆண்கள் மற்றும் 3476 பெண்கள் இருந்தனர்.

## மேலும் காண்க
* மாண்டியா
* கர்நாடக மாவட்டங்கள்

## மேற்கோள்கள்

## வெளி இணைப்புகள்
* http://Mandya.nic.in/

பகுப்பு:மாண்டியா மாவட்டத்திலுள்ள ஊர்களும் நகரங்களும்
மண்டாடி

**மண்டாடி** என்பது வெளிவரவிருக்கும் தமிழ்த் திரைப்படமாகும். சூரி, மகிமா நம்பியார் நடிப்பில் மதிமாறன் புகழேந்தி இயக்கத்தில் படம் தயாராகிவருகிறது. இப்படம் மீனவர்களின் வாழ்க்கைப் பிண்ணனியில் அமைந்துள்ளது. இப்படம் 2026 கோடையில் வெளியாகும் என்று தயாரிப்பு தரப்பில் தெரிவிக்கப்பட்டுள்ளது.

## நடிகர்கள்

## தயாரிப்பு
படத்தலைப்பின் பொருளைப் பற்றி குறிப்பிடும் பொழுது, "காற்றையும், அலையையும், கடல் நீரோட்டத்தையும் நன்கு கணித்து, மீன்களின் வரத்தையும் அவற்றின் திசைவழிப் போக்கையும் பற்றிய நல்ல அறிவையும் அனுபவத்தையும் பெற்ற ஒருவர், மீன்பிடிக்கச் செல்லும்போது படகை வழிநடத்தக்கூடிய தலைமை நிலையில் இருப்பார். அவரையே ராமநாதபுரம் மற்றும் தூத்துக்குடி மாவட்ட மீனவர்கள் மண்டாடி என்று அழைக்கின்றனர்" என்று குறிப்பிட்டனர். இப்படதில் நடிப்பதற்காக பாய்பர கப்பலை செலுத்துவதற்கு சூரி பயிற்சி பெற்றார்.
## படபிடிப்பு
மீனவர்களின் கதைக்களம் என்பதால் இராமநாதபுரம் அருகில் படபிடிப்பு நடைப்பெற்றது.

## மேற்கோள்கள்

## வெளியிணைப்புகள்
* 

பகுப்பு:ஜி. வி. பிரகாஷ் குமார் இசையமைத்த திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:வெளிவரவிருக்கும் தமிழ்த் திரைப்படங்கள்
பகுப்பு:சூரி நடித்த திரைப்படங்கள்
பகுப்பு:2026 தமிழ்த் திரைப்படங்கள்
புவாயான் சட்டமன்றத் தொகுதி

**புவாயான் சட்டமன்றத் தொகுதி** *(Powayan Assembly constituency)* என்பது இந்தியாவின் உத்தரப் பிரதேச மாநில சட்டமன்றத்தில் உள்ள 403 சட்டமன்றத் தொகுதிகளில் ஒன்றாகும். இத்தொகுதியானது ஷாஜகான்பூர் மாவட்டத்தில் அமைந்துள்ளது. புவாயான், சாஜகான்பூர் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும். இது பட்டியலினத்தை சேர்ந்த வேட்பாளர்களுக்காக ஒதுக்கப்பட்டுள்ளது.
## சட்டமன்ற உறுப்பினர்கள்

## தேர்தல் முடிவுகள்
### 2022

## மேற்கோள்கள்

பகுப்பு:உத்தரப் பிரதேச சட்டமன்றத் தொகுதிகள்
தாளையடி

**தாளையடி** (அல்லது **தாழையடி**) என்பது இலங்கையில் வட மாகாணத்தின் யாழ்ப்பாண மாவட்டத்தில் அமைந்துள்ள ஒரு கிராமம் ஆகும். இது மருதங்கேணி பிரதேச செயலாளர் பிரிவில் அமைந்துள்ளது.

## ஆலயங்கள்
* தாளையடி புனித அந்தோனியார் ஆலயம்

## பாடசாலைகள்
* யா/தாளையடி றோ.க.த.க. பாடசாலை

## மேற்கோள்கள்


## வெளி இணைப்புகள்

*தொகைமதிப்பு மற்றும் புள்ளிவிபரத் திணைக்களம், இலங்கை



பகுப்பு:யாழ்ப்பாண மாவட்டத்திலுள்ள ஊர்களும், நகரங்களும்
லைக்கோஃபைட்டா

**லைக்கோஃபைட்டா** (*Lycophyta*, சில நேரங்களில் :*Lycopodiophyta or Lycophyte or in a subdivision Lycopodiophytina.*) என்பது நிலத்தில் வளரக்கூடிய, மிகவும் பழமையான கலன்றாவரத் தாவர வகையாகும். இவை சுமார் 400 மில்லியன் ஆண்டுகளுக்கு முன்பே பூமியில் தோன்றியவை ஆகும். இதன் முக்கிய பண்புகளைக் கீழே விவரிக்கப் பட்டுள்ளன.

## முக்கிய பண்புகள்
* கரிப்பார்வக் காலத்தில் (Carboniferous period), அதாவது பல கோடி ஆண்டுகளுக்கு முன்பு, இந்த லைக்கோஃபைட் தாவரங்கள் மாபெரும் மரங்களாக (சுமார் 100 அடி உயரம் வரை) வளர்ந்திருந்தன. இன்று நாம் பயன்படுத்தும் நிலக்கரி உருவாவதற்கு, இந்த வகை தாவரங்களின் படிமங்களே முக்கிய காரணமாக இருந்தன.
* இவற்றில் நீர் மற்றும் உணவைக் கடத்தக்கூடிய சைலம் (Xylem) மற்றும் புளோயம் (Phloem) ஆகிய வாஸ்குலர் திசுக்கள் உள்ளன.
* மற்ற தாவரங்களைப் போல சிக்கலான நரம்புகள் இன்றி, ஒரு தண்டு போன்ற அமைப்பிலிருந்து வரும் ஒற்றை நரம்பு கொண்ட சிறிய இலைகளை (Microphylls), இவைகள் பெற்றுள்ளன.
* இவை பூக்களையோ அல்லது விதைகளையோ உருவாக்குவதில்லை.
* **இனப்பெருக்கம்**: இவை வித்திகள் (Spores) மூலம் இனப்பெருக்கம் செய்கின்றன. பொதுவாக தண்டின் நுனியில் கூம்பு போன்ற அமைப்பில் (Strobili) இந்த வித்திகள் காணப்படும்.
* இன்று இவை பெரும்பாலும் காடுகளிலும், சதுப்பு நிலங்களிலும் செடிகள் போல சிறியதாகவே வளர்கின்றன. இவை "பெரணிகள்" (Ferns) போன்ற தோற்றம் கொண்டிருந்தாலும், பரிணாம வளர்ச்சியில் அவற்றிலிருந்து வேறுபட்டவையாக இருக்கின்றன.
* லைக்கோஃபைட்டுகள் இன்று அளவில் சிறியதாகவே காணப்படுகின்றன. இதில் மூன்று முக்கிய பிரிவுகள் உள்ளன:

## மேற்கோள்கள்

பகுப்பு:தாவரவியல்
பகுப்பு:மெய்க்கருவுயிரிகள்
அனூர் அனந்த கிருஷ்ண சர்மா

**அனூர் அனந்த கிருஷ்ண சர்மா** (*Anoor Anantha Krishna Sharma*, கன்னடம்: ಆನೂರು ಅನಂತ ಕೃಷ್ಣ ಶರ್ಮ, 1965 இல் பிறந்தார்) என்பவர் கருநாடகத்தைச் சேர்ந்த ஒரு மிருதங்க இசைக்கலைஞர் ஆவார்.

## துவக்ககால வாழ்க்கையும் பின்னணியும்
இசைக்கலைஞர்கள் குடும்பத்தைச் சேர்ந்த அனூர் அனந்த கிருஷ்ண சர்மா (சிவு என்று பிரபலமாக அறியப்படுகிறார்) வித்வான் அனூர் ஆர் ராமகிருஷ்ணா மற்றும்  ஸ்ரீ லட்சுமி இணையரக்கு மகனாகப் பிறந்தார். இவரின் தந்தை அனூர் ராமகிருஷ்ணா ஒரு வயலின் கலைஞராவார். ராமகிருஷ்ணா பெங்களூர் பல்கலைக்கழகத்தில் இசைத் துறையில் ஆசிரியராக இருந்தார். 

## தொழில்
அனந்த கிருஷ்ண சர்மா தனது பதினைந்தாவது வயதில் தொழில் ரீதியாக நிகழ்ச்சிகளில் வாசிக்கத் தொடங்கினார். இவர் காயத்திரி வெங்கட ராகவன், டி. எம். கிருஷ்ணா, எச். எஸ். பிரசாந்த்,  சிறீராம் பரசுராம், சாருலதா ராமானுஜம், எம். எஸ். ஷீலா,  டி.எஸ்.சத்யவதி,  ஜெயந்தி குமரேஷ், சி. கொன்னப்ப பாகவதர் போன்ற பல கலைஞர்களுக்கு பக்கவாத்தியம் வாசித்துள்ளார்.

அனந்த கிருஷ்ண சர்மா ஒரு பக்கவாத்தியக் கலைஞராகவும், பயிலரங்குகளை நடத்துவதற்காகவும் உலகம் முழுவதும் பயணம் செய்துள்ளார். சில குறிப்பிடத்தக்க நிகழ்ச்சிகள்:

* அக்கா மாநாடு, அமெரிக்கா 
* பிரனேஷ் மற்றும் பிரவீன் கோட்கிண்டியுடன் "கங்கா காவேரி" என்று அழைக்கப்படும் குழு ஜுகல்பந்தி, அமெரிக்கா.  
* ரகு தீட்சித் புரொடக்சன்சுக்காக மிருதங்கம் வாசித்தார் 
* ஸ்ரீ அய்யனார் இசைக் கல்லூரியின் "லய லஹரி" என்ற இசைக்குழுவிற்காக தாள வடிவங்களை இயற்றினார். 
* நாட்டுப்புற இசைக் கருவிகளை மட்டுமே கொண்ட ஒரு "நாட்டுப்புற இசைக் குழுவை" அமைத்து, பல்வேறு நாட்டுப்புற இசை வடிவங்களை ஒன்றிணைத்து  இயக்கியுள்ளார். 
* இந்து கடவுள்களைப் பற்றிய சமஸ்கிருத வசனங்களுக்கு இசையமைத்துள்ளார். இந்த 53 இசைத் தொகுப்புகளையும் "ரூட்ஸ் மியூசிக்" நிறுவனம் தயாரித்து வெளியிட்டுள்ளது. 
* நிருபமா மற்றும் ராஜேந்திராவின் பாரம்பரிய கதக் நிகழ்ச்சிக்கு இசையமைத்துள்ளார் 
* சமையலறைப் பாத்திரங்கள், தட்டுமுட்டு சாமான்கள் மற்றும் வீட்டில் காணப்படும் இதர பொருட்களைப் பயன்படுத்தி ஒரு தாள இசைக் குழுவை உருவாக்கி, ஒரு தனித்துவமான தாள இசை நிகழ்ச்சியை இயக்கியுள்ளார். 

## அங்கீகாரங்கள்

* "சிறந்த மிருதங்கக் கலைஞர்" 1981 இல் கயனா சமாஜத்தால் 
* "லய கலா பிரதிபாமணி" பட்டம் மற்றும் வித்வான் எச். புட்டாச்சார் நினைவு விருது பெர்குசிவ் ஆர்ட்ஸ் சென்டரால் 2000 இல் வழங்கப்பட்டது 
* 1996 ஆம் ஆண்டு மெட்ராஸ் மியூசிக் அகாதமியிலிருந்து "சிறந்த மிருதங்கக் கலைஞர்" விருது 
* 2005 ஆம் ஆண்டு கர்நாடக கனகலா பரிஷத்தால் "கனகலா ஸ்ரீ" 
* 2009 ஆம் ஆண்டு "ஹம்சத்வானி கிரியேஷன்ஸ்" ஆல் கௌரவிக்கப்பட்டார்.  
* காஞ்சி மடத்தால் 2010 இல் "அஸ்தான வித்வான்" என அங்கீகரிக்கப்பட்டார். 
* கர்நாடக அரசின் கர்நாடக சங்கீத நிருத்ய அகாடமியின் தலைவராகப் பணியாற்றினார். 

## சீடர்கள்
அனூர் அனந்த கிருஷ்ண ஷர்மா, அருண் குமார்,  ஜி. குருபிரசன்னா போன்ற தாள வாத்தியக் கலைஞர்களுக்கு பயிற்சி அளித்துள்ளார். 

## மேற்கோள்கள்

## வெளி இணைப்புகள்
*
பகுப்பு:மிருதங்கக் கலைஞர்கள்
பகுப்பு:வாழும் மக்கள்
பகுப்பு:1965 பிறப்புகள்
பகுப்பு:Articles with hCards
பகுப்பு:குறுகிய விளக்கமுடைய கட்டுரை
பகுப்பு:பெங்களூரைச் சேர்ந்த இசைக்கலைஞர்கள்
செலீனைடு

**செலீனைடு** (*Selenide*) என்பது செலீனியம் −2 என்ற ஆக்சிசனேற்ற எண்ணில் காணப்படும் வேதிச் சேர்மங்களைக் குறிக்கும். சல்பைடுகளைப் போலவே, செலீனைடுகளும் கனிமச் சேர்மங்களாகவும், கரிம வழிப்பொருட்களாகவும் காணப்படுகின்றன. இந்த கரிம வழிப்பொருட்கள் கரிமசெலீனியம் சேர்மங்கள் என்று அழைக்கப்படுகின்றன.

## கனிம செலீனைடுகள்

இதன் மூல கனிம செலீனைடு ஐதரசன் செலீனைடு (H₂Se) ஆகும். ஐதரசன் செலீனைடு நிறமற்ற, துர்நாற்றம் வீசும், நச்சுத்தன்மை வாய்ந்த வாயுவாகும். நீர்க்கரைசலில் கரைந்து, ஐதரசன்செலீனைடு அயனி அல்லது பைசெலீனைடு அயனியை (HSe⁻) உருவாக்கும். அதிக காடித்தன்மை சுட்டெண் (pH) மதிப்பில், செலீனைடு உருவாகிறது. ஐதரசன் செலீனைடு மற்றும் செலீனைடு கரைசல்கள் காற்றில் ஆக்சிசனேற்றம் அடைந்து தனிமநிலை செலீனியத்தைத் தருகின்றன.

:2 SeH− + O2 → 2 Se + 2 OH−

பெரும்பாலான தனிமங்கள் செலீனைடுகளை உருவாக்குகின்றன. அவை சில சமயங்களில் உப்பு போன்ற பண்புகளைக் கொண்டுள்ளன. உதாரணமாக சோடியம் செலீனைடு; ஆனால் பெரும்பாலானவை சகப்பிணைப்பைக் கொண்டுள்ளன.  உதாரணமாக மாலிப்டினம் டைசெலீனைடு. இவற்றின் பண்புகள் மாறுபட்டவையாக உள்ளன. இது தொடர்புடைய சல்பைடுகளின் மாறுபட்ட பண்புகளைப் பிரதிபலிக்கிறது.

ஆண்டுதோறும் சில ஆயிரம் டன்கள் மட்டுமே செலீனியம் உற்பத்தி செய்யப்படுகிறது என்பதிலிருந்து, செலீனைடுகள் எனப்படும் செலீனியம் சேர்மங்களின் துணைக்குழுவிற்குப் பயன்பாடுகள் குறைவாகவே உள்ளன என்பது தெளிவாகிறது. வணிக ரீதியாக முக்கியத்துவம் வாய்ந்தது துத்தநாக செலீனைடு  ஆகும். இது சில அகச்சிவப்பு ஒளியியல் கருவிகளில் பயன்படுத்தப்படுகிறது. காட்மியம்  செலீனைடு ஒரு நிறமி ஆகும், ஆனால் சுற்றுச்சூழல் காரணங்களால் இதன் பயன்பாடு குறைந்து வருகிறது. தாமிரம் இண்டியம் செலீனைடு (CuInSe2) ஒளிமின்னழுத்த சாதனங்களுக்கு கவர்ச்சிகரமான ஆற்றலைக் கொண்டிருந்தாலும், இந்த பயன்பாடுகள் பரவலாகச் செயல்படுத்தப்படவில்லை. இதேபோல், உலோக செலீனைடுகளை அடிப்படையாகக் கொண்ட குவாண்டம் புள்ளிகள் அவற்றின் தனித்துவமான நிறமாலை பண்புகளுக்காக விரிவாக ஆராயப்பட்டுள்ளன.  காட்மியம் சல்பைடு மற்றும் செலீனைடின் உள்ளக-கூடு கலப்புலோகங்கள் படமெடுத்தல் மற்றும் ஒளிச்சிகிச்சைத் துறைகளில் ஆர்வம் காட்டத்தக்கவையாக உள்ளன.

பல செலீனைடு கனிமங்கள் அறியப்பட்டுள்ளன. பொதுவாக, பல சல்பைடு கனிமங்களில் சல்பைடிற்குப் பதிலாக செலீனியம் பகுதி அளவு இடம்பெறுகிறது. இந்த பதிலீட்டின் அளவு தாமிர சல்பைடு தாதுக்களில் மட்டுமே வணிக ரீதியாக முக்கியத்துவம் வாய்ந்தவை. அத்தகைய சந்தர்ப்பங்களில், செலீனியம் தாமிரம் சுத்திகரிப்பின் ஒரு துணைப் பொருளாக மீட்டெடுக்கப்படுகிறது. பெரோசெலைட்டு மற்றும் உமாங்கைட்டு ஆகியவை சில செலீனைடு கனிமங்களில் அடங்கும்.

## கரிம செலீனைடுகள்
செலீனைடுகள் கரிம வேதியியலிலும் பொதுவாகக் காணப்படுகின்றன. கரிம சல்பைடுகளைப் போலவே, இவற்றிலும் இரண்டு Se-C பிணைப்புகள் உள்ளன. டைமெத்தில் செலீனைடு, செலீனோமெத்தியோனின் மற்றும் Se-மெத்தில்செலினோசிசுட்டீன் ஆகியவை இதற்கு எடுத்துக்காட்டுகளாகும். இத்தகைய சேர்மங்களுக்குப் பயன்பாடுகள் மிகக் குறைவு.

## மேலும் காண்க
*செலீனோசல்பைடு

## மேற்கோள்கள்

## வெளி இணைப்புகள்
* Selenide Nanoparticles Used In Solar Energy Conversion.

பகுப்பு:செலீனைடுகள்
பகுப்பு:சால்கோசெனைடுகள்
பகுப்பு:சூரியக் கலங்கள்
பகுப்பு:செலீனியம்(−II) சேர்மங்கள்
குமரன் கிருஷ்ணன்

**குமரன் கிருஷ்ணன்** (ஆங்கிலம்; மலாய்: *Kumaran Krishnan*‎) (பிறப்பு: 20 பிப்ரவரி 1978) என்பவர் ஒரு மலேசிய அரசியல்வாதி; ஆகத்து 2023 முதல் பினாங்கு பாகன் டாலாம் சட்டமன்றத் தொகுதியின் உறுப்பினராக (**MLA**) பணியாற்றி வருகிறார்.

பாக்காத்தான் அரப்பான் (**PH**) கூட்டணியின் ஓர் உறுப்புக் கட்சியான ஜனநாயக செயல் கட்சியின் (**DAP**) உறுப்பினராக உள்ளார்.

## அரசியல் வாழ்க்கை
ஆகத்து 12, 2023 அன்று பினாங்கு மாநிலத் தேர்தலில் வெற்றி பெற்ற பிறகு, முந்தைய பதவியில் இருந்த சத்தீஸ் முனியாண்டி க்குப் பதிலாக குமரன் கிருஷ்ணன் தம்முடைய முதல் பதவிக் காலத்தைத் தொடங்கினார்.

பாகன் டாலாம் சட்டமன்ற உறுப்பினராவதற்கு முன்பு, குமரன் கிருஷ்ணன் செபராங் பிறை மாநகராட்சியில் (**MBSP**) செயலதிகாரியாகப் பணியாற்றினார். 2023 பினாங்கு மாநிலத் தேர்தலில், 7,542 வாக்குகள் பெரும்பான்மையுடன் அமோக வெற்றி பெற்றார். அவர் 10,506 வாக்குகள் (71.49%) பெற்று, மற்ற வேட்பாளர்களை தோற்கடித்தார்:

## தேர்தல் முடிவுகள்

## மேலும் காண்க
* மலேசியப் பொதுத் தேர்தல், 2022
* பினாங்கு மாநிலத் தேர்தல் 2023
* மலேசிய மாநில சட்டமன்ற உறுப்பினர்களின் பட்டியல் (2018–2023)
* மலேசிய இந்திய சட்டமன்ற உறுப்பினர்கள்

## மேற்கோள்கள்

## வெளி இணைப்புகள்
* 

பகுப்பு:வாழும் மக்கள்
பகுப்பு:1978 பிறப்புகள்
பகுப்பு:மலேசிய இந்தியர்கள்
பகுப்பு:மலேசிய அரசியல்வாதிகள்
பகுப்பு:மலேசியத் தமிழ் அரசியல்வாதிகள்
பகுப்பு:பினாங்கு மாநில சட்டமன்ற உறுப்பினர்கள்
நினன் கோசி

**நினன் கோசி** (*Ninan Koshy*) என்பவர் இந்தியாவின் கேரள மநிலத்தைச் சேர்ந்த ஓர் அரசியல்வாதியாவார். வெளியுறவு விவகார நிபுணர், இறையியலாளர் மற்றும் சமூக ஆய்வாளர் என பன்முகங்களுடன் அறியப்பட்டார். 1934 ஆம் ஆண்டு பிப்ரவரி மாதம் முதல் தேதியன்று பிறந்தார். 1999 ஆம் ஆண்டு நடைபெற்ற பொதுத் தேர்தலில் மாவேலிக்கரை தொகுதியில் இடதுசாரி சனநாயக முன்னணியின் வேட்பாளராகப் போட்டியிட்டார். 

## வாழ்க்கைக் குறிப்பு

பத்தனம்திட்டா மாவட்டத்தில் உள்ள திருவல்லா அருகே உள்ள முண்டியப்பள்ளியில் 1934 பிப்ரவரி 1 ஆம் தேதி பிறந்தார். கே.வி. கோசி மற்றும் மரியம்மா இணையர் இவரது பெற்றோர்களாவர். ஆங்கில இலக்கியத்தில் முதுகலைப் பட்டம் பெற்றார். கேரளாவில் உள்ள பல்வேறு கல்லூரிகளில் விரிவுரையாளர், பேராசிரியர், இந்திய மாணவர் கிறித்தவ இயக்கத்தின் பொதுச் செயலாளர், பெங்களூருவில் உள்ள எக்குமெனிகல் கிறித்தவ மையத்தின் பொறுப்பு இயக்குநர்; ஜெனீவாவில் உள்ள உலக தேவாலய கவுன்சிலின் சர்வதேசத் துறை இயக்குநர்; மற்றும் இந்திய தேசிய சட்டப் பள்ளியின் வருகை பேராசிரியர் எனப் பணியாற்றியுள்ளார். செராம்பூர் பல்கலைக்கழகத்தில் இறையியலில் கௌரவ முனைவர் பட்டம் பெற்றார். 

தென்னாப்பிரிக்காவின் முதல் சனநாயகத் தேர்தல்களுக்கு கென்னத் கவுண்டா தலைமையிலான ஐ.நா. பார்வையாளர் குழுவில் உறுப்பினராக இருந்தார். தென் கொரியாவிற்கும் வட கொரியாவிற்கும் இடையிலான மோதல்களின் போது அமைதிப் பார்வையாளராகப் பணியாற்றினார். 1999 ஆம் ஆண்டு, மாவேலிக்கரா தொகுதியில் இருந்து இடதுசாரி வேட்பாளராக சட்டமன்றத்திற்குப் போட்டியிட்டு, தோற்கடிக்கப்பட்டார்.

அணு ஆயுதங்களுக்கு எதிராக ஆம்சுடர்டாமில் நடைபெற்ற பொது மன்றத்தில் தீவிரமாகப் பங்கேற்றார். பல்வேறு நாடுகளைச் சேர்ந்த ஆட்சியாளர்களும் பிரபலமான குழுக்களும் கலந்து கொண்ட அந்தப் பொது மன்றத்தின் அறிக்கை, நினான் கோசி மற்றும் பால் அப்ரெக்ட்டு ஆகியோரால் திருத்தப்பட்ட 'பிஃபோர் இட்சு டூ லேட்டு' என்ற புத்தகமாகத் தொகுக்கப்பட்டு வெளியிடப்பட்டது. இது ஆயுதக் குறைப்பு ஆர்வலர்களுக்கு ஒரு அதிகாரப்பூர்வ வழிகாட்டியாகவும் இருந்தது.

நினன் கோசி 2007-ஆம் ஆண்டில் கேரளாவின் உயர்கல்விக் கொள்கையை வகுப்பதற்கான ஒரு குழுவில் பணியாற்றினார். 2015 ஆம் ஆண்டு மார்ச்சு மாதம் 4 ஆம் தேதி, 81 வயதில் திருவனந்தபுரத்தில் காலமானார்.

## மேற்கோள்கள்

பகுப்பு:1934 பிறப்புகள்
பகுப்பு:2015 இறப்புகள்
பகுப்பு:கேரள அரசியல்வாதிகள்
பகுப்பு:மலையாள எழுத்தாளர்கள்
பாபு திவாகரன்

**பாபு திவாகரன்** (*Babu Divakaran*) என்பவர் இந்தியாவின் கேரள மநிலத்தைச் சேர்ந்த ஓர் அரசியல்வாதியாவார். கொல்லத்தில் பிறந்த இவர் மூத்த புரட்சிகர சோசலிசக் கட்சி தலைவரும் கேரள மாநிலத்தின் முன்னாள் அமைச்சருமான டி. கே. திவாகரனின் மகனாகவும், கேரள மாநிலத்தின் முன்னாள் அமைச்சராகவும் அறியப்படுகிறார். தனது அரசியல் வாழ்க்கையை புரட்சிகர சோசலிசக் கட்சியில் தொடங்கினார். புரட்சிகர சோசலிசக் கட்சி பிளவுபட்டபோது, பேபி ஜான், சிபு பேபி ஜான் மற்றும் ஏ.வி. தமரக்சன் ஆகியோருடன் இணைந்து புரட்சிகர சோசலிசக் கட்சி (போல்சிவிக்கு) கட்சியில் சேர்ந்தார். 2005 ஆம் ஆண்டில் புரட்சிகர சோசலிசக் கட்சி (போல்சிவிக்கு) உடைந்தபோது புரட்சிகர சோசலிசக் கட்சி (மார்க்சிசுட்டு) என்ற கட்சியை உருவாக்கினார்.

## மேற்கோள்கள்

பகுப்பு:மலையாள அரசியல்வாதிகள்
பகுப்பு:வாழும் மக்கள்
பகுப்பு:கொல்லம் மாவட்ட மக்கள்
பகுப்பு:கேரள சட்டமன்ற உறுப்பினர்கள்
டி. கே. திவாகரன்

**டி. கே. திவாகரன்** (*T. K. Divakaran*) என்பவர் இந்தியாவின் கேரள மநிலத்தைச் சேர்ந்த ஓர் அரசியல்வாதியாவார். 1920 ஆம் ஆண்டு திசம்பர் மாதம் எட்டாம் தேதியன்று இவர் பிறந்தார். ஒரு தொழிற்சங்கவாதியாகவும் கேரள சட்டமன்றத்தின் முன்னாள் உறுப்பினராகவும் அறியப்படுகிறார்.  இ. எம். எசு. நம்பூதிரிபாட்டு தலைமையிலான கேரள அரசாங்கத்தில் ஓர் அமைச்சராகவும் பதவி வகித்தார்.

திவாகரன் 1920 ஆம் ஆண்டு திசம்பர் மாதம் 8 ஆம் தேதியன்று கொல்லத்தில் பிறந்தார். பத்தாம் வகுப்பு வரை படித்தார். தனது கல்விக்குப் பிறகு கேரளாவில் தொழிற்சங்க அரசியலில் ஈடுபட்டார்.  கொல்லத்தில் ஒரு செல்வாக்குமிக்க தொழிற்சங்கத் தலைவராக ஆனார். தொழிற்சங்கத் துறை வழியாக தீவிர அரசியலுக்கு வந்தார். முந்தைய திருவிதாங்கூர் சமத்தானத்தில் மாநில காங்கிரசின் தீவிர உறுப்பினராக இருந்தார். ஒரு சிறந்த பேச்சாளராகவும் அறியப்பட்டார். சுதந்திரப் போராட்டமான புன்னப்ர-வயலார் கிளர்ச்சி போன்ற போராட்டங்களில் ஈடுபட்டதற்காக பலமுறை சிறையில் அடைக்கப்பட்டார். கேரள சோசலிசக் கட்சியின் நிறுவன உறுப்பினர்களில் ஒருவராக இருந்தார், பின்னர் புரட்சிகர சோசலிசக் கட்சியில் சேர்ந்தார். 1952 மற்றும் 1954 ஆம் ஆண்டுகளில் சட்டமன்றத்திற்குத் தேர்ந்தெடுக்கப்பட்டார். கொல்லம் நகராட்சியின் தலைவராகவும், புரட்சிகர சோசலிசக் கட்சியின் மத்தியக் குழு உறுப்பினராகவும், ஐக்கிய தொழிற்சங்க காங்கிரசின் மாநிலத் தலைவராகவும் பணியாற்றினார். 1967 முதல் 1969 ஆம் ஆண்டு வரை இ. எம். எசு. நம்பூதிரிபாட்டு அமைச்சரவையில் பொதுப்பணித்துறை அமைச்சராக இருந்தார். மேலும், 1970 முதல் 1976 ஆம் ஆண்டு சனவரியில் தான் இறக்கும் வரை சி. அச்சுத மேனன் தலைமையிலான அமைச்சரவையிலும் பொதுப்பணித்துறை அமைச்சராகப் பதவி வகித்தார். இவரின் மகன் பாபு திவாகரன், ஏ. கே. ஆண்டனி மற்றும் உம்மன் சாண்டி தலைமையிலான அமைச்சரவைகளில் தொழிலாளர் துறை அமைச்சராகப் பணியாற்றினார்.

## மேற்கோள்கள்

## வெளி இணைப்புகள்
*Members - Kerala Legislature
*Ministries Since 1957 (After the formation of Kerala State)

பகுப்பு:1920 பிறப்புகள்
பகுப்பு:மலையாள அரசியல்வாதிகள்
பகுப்பு:கேரள சட்டமன்ற உறுப்பினர்கள்
பகுப்பு:1976 இறப்புகள்
கொக்கொத்தமங்கலம்

**கொக்கொத்தமங்கலம்** (*Kokkothamangalam*) என்பது இந்தியாவின் கேரள மாநிலம் ஆலப்புழா மாவட்டத்தில் அமைந்துள்ள ஒரு கணக்கெடுப்பில் உள்ள நகரமாகும்.

## மக்கள் தொகையியல்
2001 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி கொக்கொத்தமங்கலத்தின் மக்கள் தொகை 16,853 ஆகும். இதில் 49% ஆண்களும் 51% பெண்களும் இருந்தனர். சராசரி எழுத்தறிவு விகிதம் 85% ஆக இருந்தது. இது தேசிய சராசரியான 59.5%- என்பதை  அதிகமாகும்: ஆண்களின் எழுத்தறிவு 88% ஆகவும் பெண்களின் எழுத்தறிவு 82% ஆகவும் இருந்தது. மக்கள் தொகையில் 10% பேர் 6 வயதுக்குட்பட்டவர்களாக இருந்தனர்.

2011 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, கொக்கொத்தமங்கலத்தின் மக்கள் தொகை 17047 ஆகும். இதில் 8344 பேர் ஆண்கள் மற்றும் 8703 பேர் பெண்கள் ஆவர்.

கொக்கொத்தமங்கலத்தில் 0-6 வயதுக்குட்பட்ட குழந்தைகளின் மக்கள் தொகை 1448 ஆகும். இது கிராமத்தின் மொத்த மக்கள் தொகையில் 8.49% ஆகும். கிராமத்தின் சராசரி பெண்கள் பாலின விகிதம் 1043 ஆகும். இது கேரள மாநிலத்தின் சராசரியான 1084 என்பதை விடக் குறைவாகும். மக்கள் தொகை கணக்கெடுப்பின்படி கிராமத்தின் குழந்தை பாலின விகிதம் 903 ஆகும். இது கேரளத்தின் சராசரியான 964-என்பதை விட குறைவாகும்.

கேரள சட்டமன்றத் தொகுதிப் பிரிவின்படி, இந்தக் கிராமத்தின் ஒரு பகுதி சேர்த்தலா தொகுதிக்குள்ளும், மீதமுள்ள பகுதி மாராரிகுளம் தொகுதிக்குள்ளும் வருகிறது.

## மேற்கோள்கள்

பகுப்பு:ஆலப்புழை மாவட்டத்தில் உள்ள ஊர்களும் நகரங்களும்
நீலம்பேரூர்

**நீலம்பேரூர்** (*Neelamperoor*) என்பது இந்தியாவின் கேரள மாநிலம் ஆலப்புழா மாவட்டத்தின் குட்டநாடு பகுதியில் அமைந்துள்ள ஒரு கிராமமாகும். இக்கிராமம் அதன் காயல்கள், ஏரிகள் மற்றும் நெல் வயல்களுக்குப் புகழ்பெற்றது. இங்கு இந்து மற்றும் கிறித்துவ மதங்களைச் சேர்ந்த மக்கள் வசிக்கின்றனர். 

இந்த இடத்தின் அடையாளமாக நீலம்பேரூர் பள்ளி பகவதி கோயில் திகழ்கிறது. ஓணம் பண்டிகைக்குப் பிறகு ஒவ்வோர் ஆண்டும் நடைபெறும், வாழ்க்கையின் பல்வேறு தரப்பு மக்களையும் ஈர்க்கும் புகழ்பெற்ற 'பூரம் படையணி' திருவிழாவிற்கும் இந்தக் கோயில் பெயர் பெற்றதாகும். பி.என். பணிக்கர், நீலம்பேரூர் மதுசூதனன் நாயர் மற்றும் பல கதகளி கலைஞர்கள் உட்பட பல பிரபலங்களுடன்  நீலம்பேரூர் தொடர்புடையதாகும்.

கினானாயா கிறித்துவ சமூகத்திற்கு இக்கிராமம் ஒரு முக்கியமான இடமாகும். மேலும் இதன் விசுவாசிகளுக்காக செயின்ட் சியார்ச்சு கினானாயா தேவாலயம் என்ற பெயரில் ஒரு தேவாலயம் கட்டப்பட்டுள்ளது. இந்தத் தேவாலயத்திற்கு 175 வயது ஆகிறது. ஏறக்குறைய 900 குடும்பங்கள் இத்தேவாலயத்தில் வழிபடுகின்றனர்.  

நீலம்பேரூருக்கு அருகிலுள்ள ஒரு பகுதியான கருநட்டுவாலா, பழங்காலத்தில் ஒரு முக்கிய வர்த்தக மையமாகச் செயல்பட்டது. கருநட்டுவாலா என்பது கோட்டயம் பிரதான நிலப்பகுதியை இணைக்கும் இடமாக இருந்தது. பழங்காலத்தில் தரைவழிப் போக்குவரத்து கருநட்டுவாலா வரை மட்டுமே இருந்தது.  அதன் பிறகு மக்கள் காயல் நீர்வழிப் போக்குவரத்தையே நம்பியிருந்தனர். முற்காலத்தில் இந்த இடம் சங்கனாச்சேரி தாலுகாவைச் சேர்ந்ததாக இருந்தது.  பின்னர் விவசாயிகளின் போராட்டத்தால் குட்டநாடு தாலுகாவுடன் இணைக்கப்பட்டது.

## மேற்கோள்கள்

பகுப்பு:ஆலப்புழை மாவட்டத்தில் உள்ள ஊர்களும் நகரங்களும்
பேட்ரிக் வில்லியம் பௌலர்

**பேட்ரிக் வில்லியம் பௌலர்** (*Patrick William Fowler*) என்பவர் பிரித்தானிய கோட்பாட்டு வேதியியலாளர் ஆவார். மூலக்கூற்று அரோமாட்டிக் தன்மை, புலரின் வேதியியல் மற்றும் வேதியியல் சிக்கல்களுக்கு வரைபடக் கோட்பாட்டைப் பயன்படுத்துதல் ஆகியவற்றில் இவர் ஆற்றிய பங்களிப்புகளுக்காக அறியப்படுகிறார். செபீல்டு பல்கலைக்கழகத்தில் வேதியியலின் தகைசால் பேராசிரியராக உள்ளார். 2012-ஆம் ஆண்டில் இராயல் கழகத்தின் உறுப்பினராகத் தேர்ந்தெடுக்கப்பட்டார்.
 
## கல்வியும் தொழிலும்
பேட்ரிக் வில்லியம் பௌலர் ஆக்சுபோர்டு பல்கலைக்கழகத்தில் கல்வி பயின்றார்.  அங்கு இவர் வேதியியலில் தனது இளங்கலை மற்றும் முதுகலை படிப்புகளை முடித்தார். முனைவர் பட்டத்திற்குப் பிந்தைய ஆய்வுகள் மற்றும் ஆரம்பகால கல்விப் பதவிகளுக்குப் பிறகு, செபீல்டு பல்கலைக்கழகத்தின் வேதியியல் துறையில் சேர்ந்தார். அங்கு தனது தொழில் வாழ்க்கையின் பெரும்பகுதியைக் கழித்தார்.

பௌலரின் பணி, கணித முறைகளை, குறிப்பாக வரைபடக் கோட்பாட்டை, கோட்பாட்டு மற்றும் கணக்கீட்டு வேதியியலில் உள்ள சிக்கல்களுக்குப் பயன்படுத்துவதை உள்ளடக்கியதாகும். அரோமாட்டிக்கு தன்மை குறித்த புரிதலுக்கு, குறிப்பாக பலவளைய மற்றும் பென்சீன் அல்லாத ஐதரோகார்பன்களின் அம்சங்களில் பங்களிப்புகளைச் செய்துள்ளார். மேலும், புலரின்கள் மற்றும் தொடர்புடைய மூலக்கூறுகளின் மின்னணுப் பண்புகளை விளக்குவதில் சமச்சீர் மற்றும் இடவியல் கோட்பாடுகளைப் பயன்படுத்தியுள்ளார்.

200-எண்ணிக்கைக்கும் மேற்பட்ட சக மதிப்பாய்வு செய்யப்பட்ட ஆய்வுக் கட்டுரைகளை எழுதியுள்ளார் அல்லது இணை எழுத்தாளராக இருந்துள்ளார்.

## மேற்கோள்கள்

பகுப்பு:கோட்பாட்டு வேதியியலாளர்கள்
பகுப்பு:வாழும் மக்கள்
பகுப்பு:பிரித்தானிய வேதியியலாளர்கள்
ஒலிகோடான் வாண்டெர்சி

**ஒலிகோடான் வாண்டெர்சி** (*Oligodon waandersi*) எனும் ஓலைப்பாம்பு, கொலுப்ரினே என்ற துணைக் குடும்பத்தில் உள்ள ஒரு வகை பாம்பு சிற்றினம் ஆகும். இது இந்தோனேசியாவில் காணப்படுகிறது.

## மேற்கோள்கள்

*

பகுப்பு:ஓலைப் பாம்புகள்
பகுப்பு:ஒலிகோடான்
பகுப்பு:இந்தோனேசிய உயிரினங்கள்
சந்திவெளி

**சந்திவெளி** என்பது இலங்கையில் கிழக்கு மாகாணத்தின் மட்டக்களப்பு மாவட்டத்தில் அமைந்துள்ள ஒரு கிராமம் ஆகும். இது கோறளைப்பற்று தெற்கு பிரதேச செயலாளர் பிரிவில் அமைந்துள்ளது. இது வாழைச்சேனைக்குத் தெற்கே சுமார் 10 கிலோமீட்டர் தூரத்தில் அமைந்துள்ளது. இது ஒரு கிராம அலுவலர் பிரிவாக உள்ளது. இந்தக் கிராமத்திற்கு வடக்கே கோரக்கல்லிமடு, கிழக்கே பாலையடித்தோணா, தெற்கே முறக்கொட்டாஞ்சேனை, மேற்கே திகிலிவட்டை ஆகிய கிராமங்கள் எல்லைகளாக உள்ளன.

திருகோணமலையையும் மட்டக்களப்பையும் இணைக்கும் பிரதான வீதியான ஏ-15 நெடுஞ்சாலையானது இவ்வூரினூடாகச் செல்கின்றது.

## மக்கள்தொகை
2024 மக்கள்தொகைக் கணக்கெடுப்பின் படி இக்கிராமத்தின் மக்கள் தொகை 3,449 ஆகும். இவர்களுள் 1,615 ஆண்களும் 1,834 பெண்களும் அடங்குவர்.

## கோவில்கள்
சந்திவெளி புதுப்பிள்ளையார் ஆலயம்

## பாடசாலைகள்
மட்/சந்திவெளி சித்திவிநாயகர் கனிஷ்ட வித்தியாலயம்

## வெளி இணைப்புகள்

*தொகைமதிப்பு மற்றும் புள்ளிவிபரத் திணைக்களம், இலங்கை



## மேற்கோள்கள்


பகுப்பு:மட்டக்களப்பு மாவட்டத்தில் உள்ள ஊர்களும், நகரங்களும்
பலியா சட்டமன்றத் தொகுதி

**பலியா சட்டமன்றத் தொகுதி** *(Palia Assembly constituency)* என்பது இந்தியாவின் உத்தரப் பிரதேச மாநில சட்டமன்றத்தில் உள்ள 403 சட்டமன்றத் தொகுதிகளில் ஒன்றாகும். இத்தொகுதியானது லக்கிம்பூர் கேரி மாவட்டத்தில் அமைந்துள்ளது. பலியா, கேரி மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.

## சட்டமன்ற உறுப்பினர்கள்

## தேர்தல் முடிவுகள்
### 2022

## மேற்கோள்கள்

பகுப்பு:உத்தரப் பிரதேச சட்டமன்றத் தொகுதிகள்
கன மீட்டர்

**கன மீட்டர்** (குறியீடு m³) என்பது கன அளவின் அனைத்துலக அலகு முறை ஆகும். மெட்ரிக் முறை அளவீடான இதனை பல நாடுகளில்  "கியூபிக் மீட்டர் ("cubic meter") என்று அழைக்கப்படுகிறது.  இதன் மற்ற பெயர் கிலோலிட்டர் ஆகும் இது ஒரு மீட்டர் நீளம், உயரம் மற்றும் அகலம் கொண்ட ஒரு கனசதுரம் ஆகும். ஒரு கன மீட்டர் என்பது 999.85 லிட்டர்  கொள்ளளவு கொண்டது. 
## அளவீடுகள்

 
1 கன மீட்டருக்குச் சமமானது பின்வருமாறு:

1,000 லிட்டர் என்பது  தோராயமாக 35.3 கன அடி அல்லது 1.31 கன  கெஜம் அல்லது 6.29 எண்ணெய் பீப்பாய்கள் ஆகும்.

ஒரு கன மீட்டர் தூய நீரின் நிறை 1,000 கிலோகிராம் அல்லது ஒரு டன் ஆகும். நீரின் உறைநிலையான 0 °C வெப்பநிலையில், இது சற்றே 999.85 கிலோகிராம் ஆக இருக்கும்.
:
## மேற்கோள்கள்

பகுப்பு:அளவியல்
அணில் பிரதான்

**அனில் பிரதான்** (*Anil Pradhan*) என்பவர் இந்திய அரசியல்வாதியும் சித்திரக்கூட மாவட்டத்தின் சித்திரக்கூட சட்டமன்றத் தொகுதியின் 18ஆவது உத்தரப் பிரதேச சட்டமன்ற உறுப்பினர் ஆவார். இவர் சமாஜ்வாதி கட்சியின் உறுப்பினர் ஆவார்.

## ஆரம்பகால வாழ்க்கை
அனில் பிரதான் 1993 சூலை 10 அன்று உத்தரப் பிரதேசத்தின் சித்திரக்கூட மாவட்டம் பைரோன் பிரசாத்தின் இந்து குடும்பத்தில் பிறந்தார்.

## மேலும் காண்க
* 18வது உத்தரப்பிரதேச சட்டப்பேரவை
* உத்தரப் பிரதேச சட்டப்பேரவை

## மேற்கோள்கள்

பகுப்பு:1993 பிறப்புகள்
பகுப்பு:உத்தரப் பிரதேச சட்டமன்ற உறுப்பினர்கள்
சுந்தரராஜு சோமு

**சுந்தரராஜூ சோமு** (ஆங்கிலம்; மலாய்: *Sundarajoo Somu*‎) (பிறப்பு: 23 மே 1962) என்பவர் ஒரு மலேசிய அரசியல்வாதி ஆவார். இவர் 2023 ஆகத்து 12-ஆம் திகதியில் இருந்து, பினாங்கு முதல்வர் சாவ் கொன் யாவ் அவர்களின்; பாக்காத்தான் அரப்பான் (**PH**) மாநில நிர்வாகத்தில் பினாங்கு மாநில ஆட்சிக்குழு (**EXCO**) உறுப்பினராகவும்; பிறை சட்டமன்றத் தொகுதிக்கான பினாங்கு மாநில சட்டமன்ற (**MLA**) உறுப்பினராகவும் பணியாற்றியுள்ளார்.

இவர் பாக்காத்தான் அரப்பான் (**PH**) கூட்டணியின் ஓர் உறுப்புக் கட்சியான ஜனநாயக செயல் கட்சியின் (**DAP**) உறுப்பினராகவும் உள்ளார்.

## தொடக்ககால வாழ்க்கை
சுந்தரராஜு, கோலாலம்பூரில் உள்ள பிரிக்பீல்ட்ஸ் கிராமப் பகுதியில் 23 மே 1962 அன்று ஓர் ஏழைக் குடும்பத்தில் பிறந்தார்.

## கல்வி
தொடக்கத்தில் கோலாலம்பூர் பெடரல் தொழில்நுட்பக் கல்விக் கழகத்தில் பட்டச்சான்றிதழ் பெற்ற இவர். பின்னர் இங்கிலாந்து, நொட்டிங்காம் பல்கலைக்கழகத்தில் முதுகலை வணிக மேலாண்மைத் துறையில் முதுகலை பட்டம் பெற்றார்.

## வாழ்க்கை
சுந்தரராஜூ முதன்முதலில் மலேசியப் பொது காப்பீட்டு சங்கத்தில் *(General Insurance Association of Malaysia)* ஓர் அதிகாரியாகப் பணியாற்றினார். 1987-ஆம் ஆண்டு பன்னாட்டு அளவிலான நிதி நெருக்கடியின் போது தன் வேலையை இழக்க நேர்ந்தது. அதன் பின்னர் அவர் ஒரு ரப்பர் தோட்டத்தில் கண்காளிப்பாளராகப் பணியாற்றத் தொடங்கினார். பின்னர், எஸ்பி செத்தியா *(SP Setia)* எனும் நில சொத்து மேம்பாட்டு நிறுவனத்தின் நிறுவனர் டான் ஸ்ரீ லியூ கீ சின் வசித்து வந்த இடத்தில் ஒரு பாதுகாப்பு காவலராகப் பணிபுரிந்தார்.

அதற்கு முன்பு வாடகைக்கார் ஓட்டுநராகவும் பணியாற்றியுள்ளார். பின்னர். 2005-இல் எஸ்பி செத்தியா எனும் நிறுவனத்தில் விற்பனையாளராகச் சேருவதற்கு முன்பு, டான் ஸ்ரீ லியூ கீ சின் அவர்களின் வாகன ஓட்டுநராகவும் பணியாற்றினார். 2012-இல், எஸ்பி செத்தியா நிறுவனத்தின் மலேசிய வடக்குப் பகுதிக்கான பொது மேலாளராக நியமிக்கப்பட்டார். 

2014-ஆம் ஆண்டில், எஸ்பி செத்தியா நிறுவனத்தை பெர்மோடலான் நேசனல் நிறுவனம் *(Permodalan Nasional Berhad)* கையகப்படுத்தியதைத் தொடர்ந்து, எக்கோவேர்ல்ட் *(EcoWorld)* எனும் சுற்றுலா ஈர்ப்பு நிறுவனத்தை அமைக்க டான் ஸ்ரீ லியூ கீ சின்னுக்கு உதவினார். சிறிது காலத்திற்குப் பின்னர் எக்கோவேர்ல்ட் நிறுவனத்தின் துணைத் தலைவராகவும்; துணை தலைமை நிர்வாக அதிகாரியாகவும் பதவி உயர்வு பெற்றார்.

## அரசியல் வாழ்க்கை
சுந்தரராஜூ சோமு, 2018-ஆம் ஆண்டில் ஜனநாயக செயல் கட்சியில் சேர்ந்தார்.

## தேர்தல் முடிவுகள்

## விருதுகள்
* 
**  - Order of the Defender of State (**DGPN**) – **[[டத்தோ ஸ்ரீ|டத்தோ செரி]]** (2020)
**  - Order of the Defender of State (**DMPN**) – **[[டத்தோ]]** (2016)
**  - Order of the Defender of State (**DSPN**) – **[[டத்தோ]]** (2011)
**  சிறப்புமிகு நடத்தை பதக்கம் (PKT) (2009)

## மேலும் காண்க
* மலேசிய விருதுகள்
* மலேசியப் பொதுத் தேர்தல், 2022
* பினாங்கு மாநிலத் தேர்தல் 2023
* மலேசிய இந்திய சட்டமன்ற உறுப்பினர்கள்
* மலேசிய மாநில சட்டமன்ற உறுப்பினர்களின் பட்டியல் (2018–2023)

## மேற்கோள்கள்

## வெளி இணைப்புகள்
* 

பகுப்பு:வாழும் மக்கள்
பகுப்பு:1962 பிறப்புகள்
பகுப்பு:மலேசிய இந்தியர்கள்
பகுப்பு:மலேசிய அரசியல்வாதிகள்
பகுப்பு:மலேசியத் தமிழ் அரசியல்வாதிகள்
பகுப்பு:பினாங்கு மாநில சட்டமன்ற உறுப்பினர்கள்
ஸ்ரீராமநகர்

**ஸ்ரீராமநகர்** *(Sriramanagar)* என்ற கிராமமானது இந்தியாவின் தென் மாநிலமான, கருநாடகாவின் கொப்பள் மாவட்டத்தில் கங்காவதி வட்டத்தில் அமைந்துள்ள ஒரு கிராமமாகும்.
## மக்கள் தொகை
2001 ஆம் ஆண்டு இந்திய மக்கள் தொகை கணக்கெடுப்பின்படி, ஸ்ரீராமநகரின்  மொத்தமக்கள் தொகை 8864 ஆகும், அதில் 4446 ஆண்கள் மற்றும் 4418 பெண்கள் ஆவர். 

## மேலும் காண்க
* கொப்பள்
* கர்நாடக மாவட்டங்கள்

## மேற்கோள்கள்

## வெளி இணைப்புகள்
* http://Koppal.nic.in/

பகுப்பு:கொப்பள் மாவட்ட கிராமங்கள்
2023 ரஜௌரி தாக்குதல்

**2023 ரஜௌரி தாக்குதல்கள்** (*2023 Rajouri attacks*), இந்தியாவின்  ஜம்மு காஷ்மீர் ஒன்றியப் பகுதி, ரஜௌரி மாவட்டத்தில் உள்ள தாங்கிரி கிராமத்தில் வாழும் *பகாரி இன இந்து சமயப் பழங்குடி மக்கள்* மீது 1 மற்றும் 2 சனவரி 2023 நாட்களில் பாகிஸ்தான் ஆதரவு பெற்ற இசுலாமியத் தீவிரவாதிகள் நடத்திய துப்பாக்கிச் சூடுகள் மற்றும் குண்டு வீச்சுகளில்  சம்பவ இடததில் 5 பேர் கொல்லப்பட்டனர் மற்றும் 9 பேர் படுகாயம் அடைந்தனர்.8 சனவரி 2023 அன்று படுகாயம் அடைந்து மருத்துவமனையில் அனுமதிக்கப்பட்டிருந்த இரு குழந்தைகள் இறந்தனர். 

இத்தாக்குதலை பாகிஸ்தானில் செயல்படும் லஷ்கர்-ஏ-தொய்பா தீவிரவாத அமைப்பின் நிழல் அமைப்பான எதிர்ப்பு முன்னணியினர் செய்துள்ளனர் என இந்திய அரசு குற்றம்சாட்டியுள்ளது.  
## இதனையும் காண்க
* 2025 பகல்காம் தாக்குதல்
* 2019 புல்வாமா தாக்குதல் 

## மேற்கோள்கள்

பகுப்பு:ரஜௌரி மாவட்டம்
பகுப்பு:ஜம்மு காஷ்மீர்
பகுப்பு:ஜம்மு காஷ்மீரில் தீவிரவாதம்
பகுப்பு:சுதந்திர இந்தியாவில் இந்துக்களுக்கு எதிரான வன்முறைகள்
தாந்திரீக பாலியல்

**தாந்திரீக பாலியல் (உடலுறவு) (Tantric Sex)** என்பது பண்டைய இந்திய மரபுகளை அடிப்படையாகக் கொண்ட ஒரு ஆன்மீகப் பாலியல் பயிற்சியாகும். இது வெறும் உடல் ரீதியான இன்பத்தை மட்டும் குறிக்கோளாகக் கொள்ளாமல் மன ரீதியான பிணைப்பையும் ஆத்மார்த்தமான தேடலையும் முதன்மையாகக் கொண்டுள்ளது. இந்தப் பயிற்சியில் மூச்சுப் பயிற்சி மற்றும் தியானம் முக்கியப் பங்கு வகிக்கின்றன. உடலுறவின் போது கவனத்தை ஒருமுகப்படுத்துவதன் மூலம் ஒரு நபர் தனது உள்மன ஆற்றலை விழிப்படையச் செய்ய முடியும் என்று இந்தத் தத்துவம் கூறுகிறது. இது தம்பதியினருக்கு இடையே ஆழமான நம்பிக்கையையும் புரிதலையும் உருவாக்குவதை நோக்கமாகக் கொண்டுள்ளது.

மேற்கத்திய நாடுகளில் இந்தப் பயிற்சி பெரும்பாலும் உடலுறவு சார்ந்த நுட்பங்களாகவே பார்க்கப்படுகிறது. ஆனால் அதன் உண்மையான நோக்கம் என்பது ஒருவரின் உணர்வுகளைக் கட்டுப்படுத்தி உயர்நிலை விழிப்புணர்வை அடைவதாகும். இந்தப் பயிற்சியின் போது அவசரமில்லாத மெதுவான அசைவுகள் மற்றும் ஒருவரையொருவர் உற்று நோக்குதல் போன்றவை கடைப்பிடிக்கப்படுகின்றன. இதன் மூலம் உடல் ஆற்றல் வீணாகாமல் அது ஆன்மீக வளர்ச்சிக்காக மாற்றப்படுகிறது. இது காமத்தை ஒரு புனிதமான செயலாகக் கருதுகிறது.

பண்டைய காலத்தில் இந்த முறைகள் ரகசியமாகவே வைக்கப்பட்டிருந்தன. இது உடலுக்கும் மனதுக்கும் இடையிலான தடையற்ற ஓட்டத்தை ஊக்குவிக்கிறது. தற்காலத்தில் இது மன அழுத்தத்தைக் குறைப்பதற்கும் உறவுகளை மேம்படுத்துவதற்கும் ஒரு வழியாகப் பலராலும் பின்பற்றப்படுகிறது. இதில் உடல் உறுப்புகளின் சேர்க்கையை விட இரண்டு ஆன்மாக்களின் இணைப்பே மேலானதாகக் கருதப்படுகிறது. இவ்வாறு தந்திரக் கலை என்பது வாழ்வின் ஒவ்வொரு கணத்தையும் விழிப்புணர்வுடன் அணுகுவதைக் கற்பிக்கிறது. இது ஒரு முழுமையான வாழ்க்கை முறையாகவே பல நூல்களில் விவரிக்கப்பட்டுள்ளது.  இக்கருத்து வரலாற்றில் இந்திய தந்திர மரபுகளிலிருந்து உருவானதாக அறிஞர்கள் விளக்குகின்றனர். காலப்போக்கில் பல பண்பாடுகளில் இது மாறுபட்ட வகையில் புரிந்துகொள்ளப்பட்டுள்ளது.  தாந்திரிக பாலியல் என்பது மத நம்பிக்கை, மருத்துவ முறை அல்லது கட்டாய நடைமுறை அல்ல. இது தந்திர மரபுகளின் ஒரு விளக்கமாக மட்டுமே அறிவியல் நடுநிலையுடன் விவரிக்கப்படுகிறது.

## மேற்கோள்கள்


பகுப்பு:மாந்த பாலுணர்வியல்
பகுப்பு:யோகக் கலை
பகுப்பு:உடற் பயிற்சி
தொண்டவரம்

**தொண்டவரம்** *(Thondavaram)* என்பது இந்தியாவின் தென் மாநிலமான ஆந்திரப் பிரதேசத்தின் கிழக்கு கோதாவரி மாவட்டத்தில் உள்ள அம்பாஜிபேட்டா மண்டலத்தில் உள்ள ஒரு கிராமமாகும்.
## மக்கள் தொகை
2001 ஆம் ஆண்டு இந்திய மக்கள் தொகை கணக்கெடுப்பின்படி, இக்கிராமத்தில் மொத்தமாக 890  வீடுகள் இருந்தன. அதோடு கிராமத்தின் மொத்த மக்கள் தொகை 3708 ஆகும்.

## மேற்கோள்கள்

பகுப்பு:கிழக்கு கோதாவரி மாவட்ட கிராமங்கள்
கிர்மீரன்

**கிர்மீரன்** (*Kirmira*) (சமசுகிருதம்:किर्मीर) ஒரு அரக்கன். மகாபாரதம் கூறும் பகாசூரனின் தம்பி மற்றும் இடும்பனின் நண்பன். மகாபாரத நூலின் வன பருவத்தில் கிர்மீரன் பற்றிய வரலாறு கூறப்பட்டுள்ளது.  காம்யக வனத்தில் இருந்த கிர்மீரன் இரவில் மனிதர்களைக் கொன்று உண்டு வாழ்ந்து கொண்டிருந்த போது, சூதாட்டதில் நாட்டை இழந்த பாண்டவர்கள்திரௌபதியுடன் வன வாசத்தை கழிக்க காம்யக வனத்திற்கு தங்கச் சென்றனர். இதனை அறிந்த கிர்மீரன் பீமனை எதிர்த்து நின்றான். இருவருக்கும் நடைபெற்ற மற்போரில் பீமன் கையால் அரக்கன் கிர்மீரன் உயிர் துறந்தான். கிர்மீரனை கொன்ற பின்னர் பாண்டர்கள் திரௌபதியுடன் துவைத வனத்திற்குச் சென்றனர்.

## மேற்கோள்கள்

## வெளி இணைப்புகள்
* கொல்லப்பட்டான் கிர்மீரன்! - வனபர்வம் பகுதி 11ஆ

பகுப்பு:மகாபாரதக் கதை மாந்தர்கள்
பகுப்பு:அரக்கர்கள்
புளுட்டோனியம் மூவாக்சைடு

**புளுட்டோனியம் மூவாக்சைடு** (*Plutonium trioxide*)  PuO3 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். புளுட்டானியம் டிரையாக்சைடு என்ற பெயராலும் இதை அழைக்கலாம். புளுட்டோனியமும் ஆக்சிசனும் சேர்ந்து புளுட்டோனியத்தின் உயர்-வரிசை ஆக்சைடாக இது உருவாகிறது. சேர்மத்தில் புளுட்டோனியம் உலோகம் +6 ஆக்சிசனேற்ற நிலையில் உள்ளது. பொதுவான புளுட்டோனியம் டை ஆக்சைடு PuO2 சேர்மத்தை விட குறைவான நிலைத்தன்மை கொண்டது மற்றும் குறைவாகவே காணப்படுகிறது.

ஆக்டினைடுகளின் +6 ஆக்சிசனேற்ற நிலை பிரத்தியேகமாக புளுட்டோனியம் மூவாக்சைடில்  அடையப்படுகிறது; அதே சமயம், கனமான ஆக்டினைடுகளில், T-வடிவ மூவாக்சைடு மூலக்கூறுகள் ஐந்திணைதிறன் ஆக்சிசனேற்ற நிலையைக் கொண்டவையாக விவரிக்கப்படுவது மிகவும் பொருத்தமானது.

## தயாரிப்பு
முதலில், புளுட்டோனியம்(III) ஐதராக்சைடு தயாரிக்க வேண்டும். அது பின்னர் காற்றில் புளுட்டோனியம்(IV) ஐதராக்சைடாக மாறும். அதன் பிறகு ஓசோன் கலந்த ஆக்சிசனை அந்த தொங்கல் கரைசலின் வழியாகச் செலுத்தவேண்டும். 
:Pu(OH)4 + O3 → PuO3·H2O + O2 + H2O

## இயற்பியல் பண்புகள்
புளுட்டோனியம் மூவாக்சைடு, PuO₃•xH₂O என்ற மாறுபட்ட இயைபு கொண்ட நீரேற்ருகளை  உருவாக்குகிறது, இதில் x = 0.8–1 ஆகும். இவை பொன்னிற-சிவப்புப் படிகங்களாகக் காணப்படுகின்றன. நீரற்ற நிலையில் இது தனித்துப் பிரிக்கப்படவில்லை. நீரினைப் பிரித்தெடுக்க முயற்சிக்கும்போது இது சிதைவடைகிறது. காற்றில் சேமித்து வைக்கும்போது, ​​இந்தச் சேர்மம் PuO₃•H₂O என்ற இயைபு வரை ஈரப்பதத்தை உறிஞ்சுகிறது. இச்சேர்மம் நீரில் கரையாது.

## வேதிப் பண்புகள்
சூடுபடுத்தினால் புளுட்டோனியம் மூவாக்சைடு சிதைவடையும்.
:2PuO3·xH2O → 2PuO2 + O2 + 2xH2O
அமிலங்களில் கரைந்து உப்புகளை உருவாக்கும்.
:PuO3·xH2O + 2HNO3 → PuO2(NO3)2 + (x + 1)·H2O

## மேற்கோள்கள்

பகுப்பு:புளுட்டோனியம் சேர்மங்கள்
பகுப்பு:ஆக்சைடுகள்
எக்கோ

**எக்கோ** (*ekō*) என்பது இந்தியாவில் 2025 ஆம் ஆண்டு வெளியான மலையாளத் திரைப்படமாகும். இதன் திரைக்கதை, விறுவிறுப்பான மர்ம பரபரப்பூட்டும் திரைப்படம் ஆகும். திஞ்சித் அய்யத்தான் இயக்கிய இத்திரைப்படத்தில், சந்தீப் பிரதீப், வினீத், நரேன், சவுராப் சச்தேவா, பினு பப்பு, பைனா மோமின் போன்றோர் நடித்துள்ளனர்.

படப்பிடிப்பு 2025 ஏப்பிரலில் தொடங்கி 2025 சூனில் முடிவடைந்தது, படப்பிடிப்பு முதன்மையாக கேரளத்தில் கேரள-கர்நாடக எல்லையில் உள்ள ஒரு அடர்ந்த காட்டுப்பகுதியில் 'காட்டுக்குன்னு' என்ற இடத்தில் படமாக்கப்பட்டுள்ளது.

இந்தப் படம் 2025 நவம்பர் 21 அன்று வெளியிடப்பட்டு விமர்சகர்களிலிருந்தும், பார்வையாளர்களிடம் இருந்தும் மிகுந்த நேர்மறையான விமர்சனங்களைப் பெற்றது. 5 கோடி செலவில் தயாரிக்கப்பட்ட இந்தப் படம், உலகளவில் 50 கோடிக்கு மேல் வசூலித்து, வணிக ரீதியாக மிகப்பெரிய வெற்றியைப் பெற்றது.

கேரளத்தில் அரசியல் கண்ணோட்டத்தில் 'எக்கோ' திரைப்படம் விளக்கப்பட்டுள்ளது. "நாய்களைக் கட்டுப்படுத்துபவர்கள்" இறுதியில் வெற்றிபெறும் அதிகார அமைப்புகளை அடையாளமாக பிரதிநிதித்துவப்படுத்துவதாக விமர்சகர்கள் இந்தத் திரைப்படத்தை பகுப்பாய்வு செய்துள்ளனர். சிறுபான்மை சாதித் தலைமையால் 60% க்கும் அதிகமான இந்து மக்கள்தொகையைக் கொண்ட ஈழவர் சமூகங்களின் அரசியல் கட்டுப்பாட்டிற்கான ஒரு உருவகமாக இது பார்க்கப்படுகிறது. இவர்கள் முதன்மையாக முடிவெடுப்பவர்களாக அல்லாமல் அரசியல் கருவிகளாக சித்தரிக்கப்படுகிறது.

## கதைக்கரு
நாய்களை வளர்த்து, பயிற்சி அளித்து, இந்திய இராணுவம், காவல் துறைக்கு விற்கும் ஒருவனே, இத்திரைக்கதையின் கதாநாயகன். திறம் மிகுந்த அவனின் சொத்தும், புகழும் அதிகம். ஒரு குறிப்பிட்ட இனநாயைத் தேடி மலேசியாவுக்கு இரண்டாம் உலகப்போர் காலத்தில் செல்கிறான். கலப்பினம் இல்லா அந்த நாய்களை வளர்க்கும் நடுத்தர வயதான மலேசிய ஆள், போரில் இறக்கிறான். அச்செய்தியை அவனின் இளவயது மனைவிக்குச் சொல்ல செல்லும் பொழுது, மலேசிய வீட்டில் வளர்க்கப்படும் நாய்கள், எசமான் உடன் வராததால், யாரையும் வீட்டிற்கு உள்ளே விடாமல் கடுமையாகக் குறைத்துத் தடுக்கிறது. அந்த இளம் மனைவி வீட்டிற்க்கு வெளியே வருவதையும் கடித்துத் தடுக்கிறது. இதனால உடல்நலம் குன்றிய அவளை, நாய்களைச் சுட்டு, கதாநாயகன் காப்பாற்றுகிறார். யாரும் இல்லாத இளம் மனைவி, கதாநாயகனை மணந்து கேரளத்தில் வாழ்கிறாள். காலம் ஓடுகிறது. இவர்களுக்குப் பிறந்த ஆண்மக்கள் சொத்துக்காக அடிக்கடி அம்மாவிடம் பேசுகிறார்கள். ஏனெனில், கதாநாயகன் பல ஆண்டுகளாக எங்கே போனார் என்றே தெரியவில்லை. எனவே, அம்மாவுக்குத் துணையாக இளைஞன் ஒருவனை வேலையாளாக அமர்த்துகின்றனர். படத்தின் இறுதியில்தான் மலேசிய பெண்ணுக்குத் தெரிகிறது; தனது மலேசிய கணவனின் இறப்புக்குக் காரணம் கதாநாயகன் என்று! வயதான அந்தப்பெண் தனது *மன ஆற்றலால்* ஊர் புகழும் கதாநாயகனினை நாய் வளர்க்கும் திறனை, தனது திறனால் மிக அமைதியாக, மிக அருமையாக வெல்கிறாள்.

## வெளியீடு
இந்தத் திரைப்படம் 2025 நவம்பர் 21 அன்று உலகளவில் திரையரங்குகளில் வெளியிடப்பட்டது. 
இந்தப் படம் 2025 திசம்பர் 31 முதல் நெட்பிலிக்சில் வெளியிடப்பட்டது.

## மேற்கோள்கள்

## வெளி இணைப்புகள்
*

பகுப்பு:பரபரப்பூட்டும் திரைப்படங்கள்
பகுப்பு:இந்திய மலையாளத் திரைப்படங்கள்
பகுப்பு:2025 மலையாளத் திரைப்படங்கள்
தௌரக்ரா சட்டமன்றத் தொகுதி

**தௌரக்ரா சட்டமன்றத் தொகுதி** *(Dhaurahra Assembly constituency)* என்பது இந்தியாவின் உத்தரப் பிரதேச மாநில சட்டமன்றத்தில் உள்ள 403 சட்டமன்றத் தொகுதிகளில் ஒன்றாகும். இத்தொகுதியானது லக்கிம்பூர் கேரி மாவட்டத்தில் அமைந்துள்ளது. இது தௌராக்ரா மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
## சட்டமன்ற உறுப்பினர்கள்

## தேர்தல் முடிவுகள்
### 2022

## மேற்கோள்கள்

பகுப்பு:உத்தரப் பிரதேச சட்டமன்றத் தொகுதிகள்